cyanic-selkie/wikianc huggingface dataset:
অবিভক্ত স্বাধীন বাংলা
হোসেন সোহরাওয়ার্দীর স্বাধীন বাংলা
বাংলা প্রাদেশিক মুসলিম লীগের ওয়ার্কিং কমিটি ১৯৪৭-এর ২৮ মে আকরাম খানের সভাপতিত্বে অনুষ্ঠিত সভায় এ নিরীক্ষামূলক চুক্তির শর্তগুলির নিন্দা করে এবং লীগের পাকিস্তান দাবির প্রতি অবিচল ও জিন্নাহর নেতৃত্বে পূর্ণ আস্থা রাখার কথা পুনর্ব্যক্ত করে। এরপর ১৯৪৭ সালের ২৮ মে তারিখে প্রদত্ত ভারতীয় কংগ্রেসের নিখিল ভারত কংগ্রেস কমিটির সাধারণ সম্পাদকের এক বিবৃতি অবিভক্ত বাংলার ফর্মুলাকে আরও একদফা বিপর্যস্ত করে। ভারতীয় কংগ্রেসের পথ ধরে বাংলা প্রাদেশিক কংগ্রেসের সম্পাদক কালীপদ মুখার্জি এ পরিকল্পনা প্রত্যাখ্যান করে ১৯৪৭ সালের ১ জুন এক বিবৃতি প্রদান করেন।
সর্বভারতীয় রাজনীতিতে স্বাধীন সার্বভৌম বাংলা প্রস্তাবের বিরুদ্ধে প্রধান বিরোধিতা আসে ভারতের জাতীয় কংগ্রেসের পক্ষ থেকে। কংগ্রেস হাইকমান্ড অবিভক্ত বাংলায় মুসলমানদের স্থায়ী আধিপত্যের সম্ভাবনায় শঙ্কিত হন। জওহরলাল নেহরু ও সর্দার বল্লভভাই প্যাটেল সার্বভৌম বাংলার ধারণার ব্যাপারে ঘোর বিরোধী ছিলেন। নেহরুর ধারণা ছিল যে, এ পরিকল্পনার মাধ্যমে বাংলার মুসলিম লীগ কার্যত গোটা বাংলাকে পাকিস্তানে যোগ দিতে বাধ্য করবে। তিনি আরও মনে করতেন যে, যদি বাংলা অবিভক্ত থাকে তবে তা ভারতীয় ইউনিয়নের একটি অংশ হওয়া উচিত। তিনি পরিষ্কারভাবে বলেন যে, কংগ্রেস স্বতন্ত্র বাংলা রাষ্ট্রকে পাকিস্তানের গুরুত্বপূর্ণ সংযোজনা হিসেবে গণ্য করবে।
সর্দার প্যাটেল অবিভক্ত বাংলার উদ্যোগের বিরুদ্ধে প্রতিরোধ সংগঠিত করার প্রস্তাব দেন। ১৯৪৭-এর এপ্রিল থেকে জুনের মধ্যে বাংলার প্রভাবশালী হিন্দু নেতাদের সঙ্গে তার যোগাযোগ থেকে বোঝা যায়, হিন্দুদের বাংলা বিভক্তির দাবির নেপথ্যে তার নির্দেশক ভূমিকা ছিল এবং সেসঙ্গে সার্বভৌম বাংলা ধারণার বিপক্ষে তার উগ্র মনোভাবের কথাও জানা যায়। বাংলার যেসব হিন্দু নেতা ওই প্রদেশের মুসলিম লীগ নেতাদের সঙ্গে এ নিয়ে আলোচনায় সংশ্লিষ্ট ছিলেন প্যাটেল তাদের নিন্দা করেন। উল্লিখিত নিরীক্ষামূলক চুক্তির শর্তগুলির ব্যাপারে মুসলিম লীগ হাই কমান্ডের দৃষ্টিভঙ্গিও খুব একটা অনুকূল ছিল না। এ বিষয়ে প্রথম দিকে জিন্নাহ কংগ্রেস হাইকমান্ডের মতো ঘোর বিরোধী ছিলেন না। এর থেকে পরিষ্কারভাবে বোঝা যায় যে, তিনি এ পরিকল্পনাকে উৎসাহিত করেছিলেন।
মাউন্টব্যাটেনের মতে, ভারতকে বিভক্ত করতে হলে পাঞ্জাব ও বাংলাকে ভাগ করতে হবে। তিনি এর পক্ষে যুক্তিও দেখিয়েছিলেন। এর পরিপ্রেক্ষিতে, জিন্নাহ গোড়ার দিকে স্বাধীন অবিভক্ত বাংলার প্রস্তাবে সম্মতি দিতেও আগ্রহী ছিলেন। তার প্রধান বিবেচ্য বিষয় ছিল বাংলার বিভক্তি এড়ানো। তাতে করে স্বাধীন বাংলা ও পাকিস্তানের মধ্যে ভবিষ্যতে একটা মৈত্রী গড়ার সম্ভাবনা রয়েছে বিধায় তার এ সম্মতি ছিল গৌণ বিকল্প। তবুও শেষাবধি তিনি এ ইস্যুর অনুকূলে মনস্থির করতে পারেন নি। সম্ভবত তিনি এ ধারণার আলোকেই উল্লিখিত উদ্যোগ প্রত্যাখ্যান করেছিলেন যে, এটি পাকিস্তান সম্পর্কিত বিশ্বাস থেকে বিচ্যুতি। তিনি উল্লিখিত পরীক্ষামূলক চুক্তিতে যে যুক্ত নির্বাচনের বিষয় সন্নিবেশিত রয়েছে সে বিষয়ে কোনো রেয়াত দিতে তৈরি ছিলেন না। বাংলার প্রধানমন্ত্রী আন্তরিকভাবে মনে করেছিলেন, বাংলা প্রদেশে একটি কোয়ালিশন মন্ত্রিসভা গঠিত হলে তা হবে বাংলার হিন্দু ও মুসলমানদেরকে আরও ঘনিষ্ঠতর করার পথে এক গুরুত্বপূর্ণ পদক্ষেপ। আর তাতে একই সঙ্গে এ প্রদেশের বিভক্তিও রোধ করা যাবে। কিন্তু জিন্নাহ কখনও বিষয়টিকে ততখানি জরুরি বলে বিবেচনা করেন নি। বাংলায় কোয়ালিশন মন্ত্রিসভা প্রশ্নে তার ভেটো সোহরাওয়ার্দী-বসু ফর্মুলার জন্য অতীব গুরুতর বলেই প্রমাণিত হয়।
ব্রিটিশ কর্তৃপক্ষ সার্বভৌম স্বাধীন অবিভক্ত বাংলা ধারণার প্রতি সর্বাত্মকভাবে বৈরী ছিলেন এমন নয়। বাংলার তৎকালীন গভর্নর ফ্রেডারিক বারোজ প্রদেশটির আদৌ বিভক্তির পক্ষপাতী ছিলেন না। তিনি বরং সোহরাওয়ার্দী-বসু ফর্মুলার পক্ষপাতী ছিলেন এবং তা যাতে বাস্তবায়িত হয় সে জন্য তিনি যথাসাধ্য চেষ্টাও করেন। ভাইসরয়ও ভারত ও পাকিস্তানের ডোমিনিয়ন মর্যাদার সঙ্গে অবিভক্ত বাংলাকেও ওই একই মর্যাদা দিতে অনিচ্ছুক ছিলেন না। তিনি সোহরাওয়ার্দীকে এ মর্মে আশ্বাস দেন যে, লীগ ও কংগ্রেস হাইকমান্ড অনুমোদন করলে বাংলা নিয়ে যেকোনো নিস্পত্তি ব্রিটিশ কর্তৃপক্ষ মেনে নেবে। তবে ব্রিটিশ কর্তৃপক্ষকে সর্বভারতীয় দৃষ্টিভঙ্গি থেকে এ প্রশ্ন বিবেচনা করতে হবে। তারা মাত্র একটি প্রদেশের স্বার্থের জন্য গোটা ভারতের নিরাপত্তার প্রশ্নে রফা করতে আগ্রহী ছিলেন না। তাই এ পরিকল্পনা যে ব্যর্থ হবে তা ছিল প্রায় পূর্বনির্ধারিত। এরপর কংগ্রেস ও লীগ হাইকমান্ড ভারত বিভক্তি এবং ভারত ও পাকিস্তান নামে দুটি ডোমিনিয়নের কাছে ক্ষমতা হস্তান্তর করার মাউন্টব্যাটেন পরিকল্পনা (১৯৪৭ সালের ৩ জুন) গ্রহণ করায় অবিভক্ত বাংলা ধারণার ওপর চূড়ান্ত আঘাত আসে।
পানগুছি নদী
পানগুছি নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ২৪ কিলোমিটার, গড় প্রস্থ ০১ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পানগুছি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৩।
প্রবাহ
পানগুছি নদীটি বাগেরহাট জেলার মোরেলগঞ্জ উপজেলার খাউলিয়া ইউনিয়নের কুমারখালী এলাকায় প্রবহমান বলেশ্বর নদ হতে উৎপত্তি লাভ করেছে। অতঃপর এই নদীর জলধারা হোগলাবুনিয়া, মোড়েলগঞ্জ সদর, বলইবুনিয়া,বারইখালী,পুটিখালি,পঞ্চকরন, বহরবুনিয়া অতিক্রম করে একই জেলার ঘষিয়াখালি ও দরাটানা নদীর মোহনায় নিপতিত হয়েছে। নদীটির উজানের অংশ বর্তমানে বাকে বাকে পলিজমে চর জেগে উঠেছে প্রায়। নদীটির ভাটিতে এখনও নদী ভাঙ্গন অব্যাহত আছে। নদীটি জোয়ার ভাটার প্রবাহে প্রবাহিত।
তথ্যসূত্র
পানিঃ- লবনাক্ত
বাংলাদেশের সংবিধানের সংশোধনীসমূহ
বাংলাদেশের সংবিধান স্বাধীন ও সার্বভৌম বাংলাদেশ রাষ্ট্রের সর্বোচ্চ আইন। ১৯৭২ সালের ৪ঠা নভেম্বর তারিখে বাংলাদেশ গণপরিষদে এই সংবিধান গৃহীত হয়, এবং একই বছরের ১৬ই ডিসেম্বর বা বাংলাদেশের বিজয় দিবসের প্রথম বার্ষিকী হতে এটি কার্যকর হয়। বাংলাদেশের সংবিধানের মোট ১৭ বার সংশোধন করা হয়েছে। তবে এসব সংশোধনীর মধ্যে প্রয়াত রাষ্ট্রপতি জিয়াউর রহমানের পঞ্চম সংশোধনী, হুসেইন মুহাম্মদ এরশাদের সপ্তম সংশোধনী, ত্রয়োদশ সংশোধনী এবং ষোড়শ সংশোধনী সুপ্রীম কোর্ট কর্তৃক বাতিল করা হয়েছে। এই সংবিধান সংশোধনের জন্য সংসদ সদস্যদের মোট সংখ্যার দুই-তৃতীয়াংশ ভোটের প্রয়োজন হয় যা সংবিধানের ১৪২ নং অনুচ্ছেদে বর্ণিত হয়েছে।
তবে সংবিধানের অনুচ্ছেদ ৭খ তে বলা হয়ছে সংবিধানের ১৪২ নং অনুচ্ছেদে যাই থাকুক না কেন, সংবিধানের প্রস্তাবনা, প্রথম ভাগের সকল অনুচ্ছেদ, দ্বিতীয় ভাগের সকল অনুচ্ছেদ, নবম-ক ভাগে বর্ণিত অনুচ্ছেদের বিধানবলী সাপেক্ষে তৃতীয় ভাগের সকল অনুচ্ছেদ এবং একাদশ ভাগের ১৫০ অনুচ্ছেদসহ সংবিধানের অন্যান্য মৌলিক কাঠামো সংক্রান্ত অনুচ্ছেদের বিধানাবলী সংযোজন, পরিবর্তন, প্রতিস্থাপন, রহিতকরণ কিংবা অন্য কোন পন্থায় সংশোধনের অযোগ্য হবে।
দৃষ্টিপাত
স্বাধীনতার পর ১৯৭২ সালে বাংলাদেশের সংবিধান প্রণয়ন হওয়ার পর থেকে এ পর্যন্ত ১৭টি সংশোধনী আনা হয়েছে। এ সময়কালে বসা ১০টি সংসদের মধ্যে সপ্তম সংসদ বাদে প্রতিটি সংসদেই সংবিধান সংশোধন হয়েছে। বর্তমান প্রধানমন্ত্রী শেখ হাসিনার নেতৃত্বাধীন ১৯৯৬-২০০১ মেয়াদকালের সপ্তম সংসদে সংবিধানে কোনও সংশোধন হয়নি। অপরদিকে প্রথম সংসদের মেয়াদকালে সব থেকে বেশি ৪ বার সংবিধানে সংশোধনী আনা হয়েছে।
১৭টি সংশোধনীর মধ্যে সব থেকে বেশি ভোট পড়েছে ২০১৪ সালে আনা ষোড়শ সংশোধনীতে। ওই সময় ৩৫০টি ভোটের মধ্যে ৩২৭-০ ভোটে সংশোধন বিল পাস হয়। আর সংসদ নেতা হিসেবে শাহ আজিজুর রহমান, ব্যারিস্টার মওদুদ আহমেদ ও খালেদা জিয়া পৃথক পাঁচটি সংশোধনী বিল পাসের জন্য সংসদে তোলেন। বাকি বিলগুলো সংশ্লিষ্ট সংসদের আইনমন্ত্রীরাই উত্থাপন করেন। একাদশ, দ্বাদশ, ষোড়শ ও সপ্তদশ সংশোধনীগুলো বিরোধী দলের সঙ্গে ঐকমত্যের ভিত্তিতে সর্বসম্মতিক্রমে পাস হয়।
প্রথম সংশোধনী: ১৫ জুলাই, ১৯৭৩
সংবিধানের প্রথম সংশোধনী বিল পাস হয় ১৯৭৩ সালের ১৫ জুলাই। সংবিধানের প্রথম সংশোধনীটি ছিল যুদ্ধাপরাধীসহ অন্যান্য মানবতাবিরোধী অপরাধীদের বিচার নিশ্চিত করা। ১৯৭১ সালে মুক্তিযুদ্ধের পরে এই সংশোধনীর মাধ্যমে যুদ্ধাপরাধীদের বিচার নিশ্চিত করা হয়। তৎকালীন আইনমন্ত্রী মনোরঞ্জন ধর বিলটি সংসদে উত্থাপন করেন। ২৫৪-০ ভোটে বিলটি পাস হয়। তিনজন ভোটার ওই সময় ভোটদানে বিরত থাকেন। পরে এটি ১৯৭৩ সালের ১৭ জুলাই রাষ্ট্রপতির অনুমোদন পায়।
তৃতীয় সংশোধনী: ২৩ নভেম্বর, ১৯৭৪
ভারত ও বাংলাদেশের সীমানা নির্ধারণী একটি চুক্তি বাস্তবায়ন করার জন্য ১৯৭৪ সালের ২৩ নভেম্বর এ সংশোধনী আনা হয়। এই সংশোধনীর মাধ্যমে বাংলাদেশ-ভারত সীমান্ত চুক্তি অনুমোদন এবং চুক্তি অনুযায়ী ছিটমহল ও অপদখলীয় জমি বিনিময় বিধান প্রণয়ন করা হয়। আইনমন্ত্রী মনোরঞ্জন ধর উত্থাপিত বিলটি ২৬১-৭ ভোটে পাস হয়। রাষ্ট্রপতির অনুমোদন হয় ১৯৭৪ সালের ২৭শে নভেম্বর।
পঞ্চম সংশোধনী: ৬ এপ্রিল, ১৯৭৯
জাতীয় সংসদে এ সংশোধনী আনা হয় ১৯৭৯ সালের ৬ এপ্রিল। ১৯৭৫ সালের ১৫ আগস্টের পর থেকে ১৯৭৯ সালের ৫ এপ্রিল পর্যন্ত সামরিক সরকারের যাবতীয় কর্মকাণ্ডকে বৈধতা দানসহ সংবিধানে এর মাধ্যমে “বিসমিল্লাহির-রাহমানির রাহিম” সংযোজন করা হয়। সংসদ নেতা শাহ আজিজুর রহমান ‍উত্থাপিত বিলটি ২৪১-০ ভোটে পাস হয়। পরে সংশোধনীটি উচ্চ আদালতের রায়ে ২০১০ সালের ফেব্রুয়ারি মাসে অবৈধ ঘোষিত হয়ে যায়।
ষষ্ঠ সংশোধনী: ৮ জুলাই, ১৯৮১
১৯৮১ সালের ৮ জুলাই এ সংশোধনী আনা হয়। রাষ্ট্রপতি জিয়াউর রহমানের মৃত্যুর পর উপরাষ্ট্রপতি আবদুর সাত্তার অস্থায়ী রাষ্ট্রপতির দায়িত্ব পালন করেছিলেন। সেই সময়ে বিএনপি রাষ্ট্রপতি পদে তাদের প্রার্থী হিসেবে আবদুস সাত্তারকে মনোনয়ন দেয়। ষষ্ঠ সংশোধনীতে সেই পথটাই নিশ্চিত করা হয়। উপরাষ্ট্রপতি পদে বহাল থেকে রাষ্ট্রপতি পদে নির্বাচনের বিধান নিশ্চিত করা হয় এই সংশোধনীর মাধ্যমে। সংসদ নেতা শাহ আজিজুর রহমান উত্থাপিত বিলটি ২৫২-০ ভোটে পাস হয়। এটি রাষ্ট্রপতির অনুমোদন পায় ওই বছরের ১০ জুলাই।
অষ্টম সংশোধনী: ৭ জুন, ১৯৮৮
১৯৮৮ সালের ৭ জুন সংবিধানে অষ্টম সংশোধনী আনা হয়। এ সংশোধনীর মাধ্যমে কয়েকটি গুরুত্বপূর্ণ অনুচ্ছেদে (২, ৩, ৫, ৩০ ও ১০০) পরিবর্তন আনা হয়। রাষ্ট্রধর্ম হিসেবে ইসলামকে স্বীকৃতি প্রদান করা ও ঢাকার বাইরে ৬টি জেলায় হাইকোর্টের স্থায়ী বেঞ্চ স্থাপন করার বিধান চালু করা হয়। Dacca-এর নাম Dhaka এবং Bangali-এর নাম Bangladeshi-তে পরিবর্তন করা হয় এই সংশোধনীর মাধ্যমে। সংসদ নেতা ব্যারিস্টার মওদুদ আহমেদ উত্থাপিত এ বিলটি ২৫৪-০ ভোটে পাস হয়। সংশোধনীটি দুইদিন পর ৯ জুন রাষ্ট্রপতির অনুমোদন পায়। তবে পরবর্তীতে ঢাকার বাইরে হাইকোর্টের বেঞ্চ গঠনের বিষয়টি বাতিল করে দেন সর্বোচ্চ আদালত।
নবম সংশোধনী: ১০ জুলাই, ১৯৮৯
নবম সংশোধনী আনা হয় ১৯৮৯ সালের ১০ জুলাই। এ সংশোধনীর মাধ্যমে রাষ্ট্রপতি ও উপরাষ্ট্রপতিকে নিয়ে কিছু বিধান সংযোজন করা হয়। এ সংশোধনীর আগে রাষ্ট্রপতি ও উপরাষ্ট্রপতি যতবার ইচ্ছা রাষ্ট্রপতি পদের জন্য নির্বাচন করতে পারতেন। এ সংশোধনীর পর অবস্থার পরিবর্তন হয়। রাষ্ট্রপতি পদে নির্বাচনের সঙ্গে একই সময়ে উপরাষ্ট্রপতি পদে নির্বাচন অনুষ্ঠান করা, রাষ্ট্রপতি পদে কোনও ব্যক্তির পর পর দুই মেয়াদে দায়িত্ব পালন সীমাবদ্ধ রাখা হয়। উত্থাপনকারী সংসদ নেতা ব্যারিস্টার মওদুদ আহমদ। বিলটি ২৭২-০ ভোটে পাস হয়। রাষ্ট্রপতির অনুমোদন পায় ১১ জুলাই। দ্বাদশ সংশোধনীর পর এ সংশোধনীর কার্যকারিতা আর নেই।
দশম সংশোধনী: ১২ জুন, ১৯৯০
এই বিলটি পাস হয় ১৯৯০ সালের ১২ জুন। রাষ্ট্রপতির কার্যকালের মেয়াদ শেষ হওয়ার পূর্বে ১৮০ দিনের মধ্যে রাষ্ট্রপতি নির্বাচনের ব্যাপারে সংবিধানের ১২৩(২) অনুচ্ছেদের বাংলা ভাষ্য সংশোধন ও সংসদে মহিলাদের ৩০টি আসন আরও ১০ বছর কালের জন্য সংরক্ষণ করার বিধান করা হয়। আইনমন্ত্রী হাবিবুল ইসলাম ভূঁইয়া উত্থাপিত বিলটি ২২৬-০ ভোটে পাস হয়। এটি রাষ্ট্রপতির অনুমোদন হয় ১৯৯০ সালের ২৩শে জুন।
একাদশ সংশোধনী: ৬ আগস্ট, ১৯৯১
গণঅভ্যুত্থানে এইচ এম এরশাদের পতনের পর বিচারপতি মো. সাহাবুদ্দিনের দায়িত্ব গ্রহণ নিয়ে ১৯৯০ সালে ৬ আগস্ট এ সংশোধনী পাস হয়। এর মাধ্যমে প্রধান বিচারপতি সাহাবুদ্দিন আহমেদের উপরাষ্ট্রপতি হিসেবে নিয়োগদান বৈধ ঘোষণা করা হয়। অস্থায়ী রাষ্ট্রপতি বিচারপতি সাহাবুদ্দিন আহমদের প্রধান বিচারপতির পদে ফিরে যাবার বিধান পাস করানো হয় এই সংশোধনীতে। আইনমন্ত্রী মির্জা গোলাম হাফিজ উত্থাপিত বিলটি ২৭৮-০ ভোটে পাস হয়। এ বিলটি সরকারি ও বিরোধী দলের ঐকমত্যের ভিত্তিতে পাস হয়। এটি রাষ্ট্রপতির অনুমোদন পায় ১০ আগস্ট।
দ্বাদশ সংশোধনী: ৬ আগস্ট, ১৯৯১
১৯৯১ সালের ৬ আগস্টের এ সংশোধনীর মাধ্যমে ১৭ বছর পর দেশে পুনরায় সংসদীয় সরকার প্রতিষ্ঠিত হয় এবং উপরাষ্ট্রপতির পদ বিলুপ্ত করা হয়। সংশোধনীটি উত্থাপন করেন তৎকালীন প্রধানমন্ত্রী বেগম খালেদা জিয়া। ৩০৭-০ ভোটে বিলটি পাস হয়। একাদশের মত  এ বিলটিও সরকারি ও বিরোধী দলের ঐকমত্যের ভিত্তিতে পাস হয়। এটি রাষ্ট্রপতির অনুমোদন পায় ওই বছরের ১৮ সেপ্টেম্বর।
চতুর্দশ সংশোধনী: ১৬ মে, ২০০৪
২০০৪ সালের ১৬ মে এ সংশোধনী আনা হয়। এ সংশোধনীর মাধ্যমে সংরক্ষিত মহিলা আসন ৩০ থেকে ৪৫টি করা হয়। সুপ্রিম কোর্টের বিচারপতিদের অবসরের বয়সসীমা ৬৫ থেকে ৬৭ বছর করা হয়। এছাড়া রাষ্ট্রপতি ও প্রধানমন্ত্রীর কার্যালয়ে রাষ্ট্রপতি ও প্রধানমন্ত্রীর ছবি এবং সরকারি ও আধা সরকারি, স্বায়ত্তশাসিত প্রতিষ্ঠান ও বিদেশে বাংলাদেশ মিশনে প্রধানমন্ত্রীর প্রতিকৃতি বা ছবি প্রদর্শনের বিধান করা হয়। আইনমন্ত্রী মওদুদ আহমেদ উত্থাপিত বিলটি ২২৬-১ ভোটে এটি পাস হয়। এটি রাষ্ট্রপতির অনুমোদন পায় ১৭ মে।
পঞ্চদশ সংশোধনী: ৩০ জুন, ২০১১
সংবিধান আইন ২০১১ (পঞ্চদশ সংশোধনী) পাস হয় ২০১১ সালের ৩০শে জুন এবং রাষ্ট্রপতির অনুমোদন হয় ২০১১ সালের ৩রা জুলাই। এই সংশোধনী দ্বারা সংবিধানে ধর্মনিরপেক্ষতা ও ধর্মীয় স্বাধীনতা পুনর্বহাল করা হয় এবং রাষ্ট্রীয় মূলনীতি হিসেবে জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতার নীতি সংযোজন করা হয়। এই সংশোধনীর মাধ্যমে বাংলাদেশের স্বাধীনতা যুদ্ধের নায়ক শেখ মুজিবুর রহমানকে জাতির জনক হিসেবে স্বীকৃতিও দেওয়া হয়। এই সংশোধনীর দ্বারা তত্ত্বাবধায়ক সরকার ব্যবস্থা বাতিল করা হয়। জাতীয় সংসদে মহিলাদের জন্য সংরক্ষিত আসন সংখ্যা বিদ্যমান ৪৫-এর স্থলে ৫০ করা হয়। সংবিধানে ৭ অনুচ্ছেদের পরে ৭ (ক) ও ৭ (খ) অনুচ্ছেদ সংযোজন করে সংবিধান বহির্ভূত পন্থায় রাষ্ট্রীয় ক্ষমতা দখলের পথ রুদ্ধ করা হয়। এই সংশোধনীর বিষয়টি উত্থাপন করেন সেই সময়ের আইন, বিচার ও সংসদ বিষয়কমন্ত্রী ব্যারিস্টার শফিক আহমেদ। বিরোধী দল বিএনপির বর্জনের মধ্যে ২৯১-১ ভোটে বিলটি পাস হয়।
ষোড়শ সংশোধনী: ১৭ সেপ্টেম্বর, ২০১৪
২০১৪ সালের ১৭ সেপ্টেম্বরে এই সংশোধনী আনা হয়। ৭২ এর সংবিধানের ৯৬ অনুচ্ছেদ পুনঃস্থাপনের মাধ্যমে বিচারপতিদের অপসারণের ক্ষমতা সংসদকে ফিরিয়ে দেওয়ার বিধান পাস করা হয় এই সংশোধনীর মাধ্যমে। এটি উত্থাপন করেন আইনমন্ত্রী অ্যাডভোকেট আনিসুল হক। ৩৫০ জন সংসদ সদস্যের মধ্যে ৩২৭-০ জনের ভোটে সর্বসম্মতভাবে পাস হয় বিলটি। বিরোধী দল জাতীয় পার্টি বিলটির পক্ষে ভোট দেয়। পরে হাইকোর্ট বিভাগ একে অবৈধ ঘোষণা করে রায় দেয়। আপিল বিভাগও ওই রায় বহাল রাখে। তবে, বর্তমানে এই রায়টি রিভিউ পর্যায়ে রয়েছে।
সপ্তদশ সংশোধনী: ৮ জুলাই, ২০১৮
৮ জুলাই ২০১৮ সংসদে সংরক্ষিত নারী আসনের সংসদ সদস্য নির্বাচনের বিধি আরও ২৫ বছর বহাল রাখার প্রস্তাব সম্বলিত সংবিধানের সপ্তদশ সংশোধনী বিল পাস হয়েছে। সংসদের ৩৫০ জন সংসদ সদস্যের মধ্যে ২৯৮-০ ভোটে বিলটি পাস হয়। আইনমন্ত্রী আনিসুল হক এ প্রস্তাব উত্থাপন করেন। ২৯ জুলাই ২০১৮ এটি রাষ্ট্রপতির অনুমোদন পায়।
দ্বিতীয় মহম্মদ সলাবত খানজী
দ্বিতীয় মহম্মদ সলাবত খানজী (জন্ম:২০শে মে ১৯৪৪) বালাসিনোর রাজ্যের নবম ও অন্তিম নবাব ছিলেন।
সুকেত রাজ্য
thumb|260px|সুকেত রাজ্যের রাজা রনজিৎ এবং [[মান্ডি রাজ্যর রাজা শামশের সেন; আনু. ১৭৭২]] ব্রিটিশ ভারতে দেশীয় রাজ্য বা "প্রিন্সলি স্টেট" সমূহের একটি রাজ্য। রাজ্যের রাজধানী ছিল পাঙ্গনা। এটি পাঞ্জাব পাহাড়ের রাজ্যের অন্তর্ভুক্ত ছিল।এর সর্বশেষ শাসক ১৯৪৮ সালের ১৫ ই এপ্রিল ভারতীয় ইউনিয়নে যোগদানের স্বাক্ষর করেছিলেন। আরেকটি প্রিন্সলি স্টেট মণ্ডী সাথে একীভূত হয়ে বর্তমানের হিমাচল প্রদেশ এর মান্ডি জেলা গঠন হয়েছে।
দ্বিতীয় মহম্মদ সলাবত খানজী
সংক্ষিপ্ত জীবনী
দ্বিতীয় মহম্মদ সলাবত খানজী বালাসিনোর রাজ্যের অষ্টম নবাব দ্বিতীয় মহম্মদ জামিয়াত খানজীর পুত্র ছিলেন। তার মাতার নাম ছিল জোহরা বেগম সাহিবা। ১৯৪৪ খ্রিষ্টাব্দে ২রা ফেব্রুয়ারি পিতার মৃত্যু হলে নাবালক অবস্থায় তিনি রাজ্যের নবাব হিসেবে সিংহাসনে আরোহণ করেন ও রাজপ্রতিনিধিদের তত্ত্বাবধানে রাজত্ব করার অধিকার লাভ করেন। ১৯৪৭ খ্রিষ্টাব্দে তার রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। ১৯৪৮ খ্রিষ্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিষ্টাব্দের ২৮শে ডিসেম্বর ভারত সরকার সংবিধান সংশোধন করে তার নবাব পদের বিলোপ ঘটায়। তিনি ১৯১৮ খ্রিষ্টাব্দে ফরহাত সুলতানা বেগম সাহিবা নামক এক অভিজাত মহিলাকে বিবাহ করেন। তাদের সুলতান মহম্মদ সালাউদ্দীন খানজী নামক এক পুত্র এবং মেহের আফশার সুলতানা বখতে সাহিবা, অঞ্জুম সুলতানা বখতে সাহিবা ও আহিল্যা সুলতানা বখতে সাহিবা নামক তিন কন্যা ছিল।
হাফিজ রশিদ খান
একুশ বছর বয়সে ১৯৮২ সালে তার প্রথম কবিতা চট্টগ্রাম থেকে প্রকাশিত হয়। ২০২০ সালে রাতে আমার পেখম মেলে শিরোনামে তার সর্বশেষ কাব্যগ্রন্থ প্রকাশিত হয়। ২০১৬ সালে চট্টগ্রাম সিটি কর্পোরেশন কর্তৃক বাংলা প্রবন্ধসাহিত্যে অবদানের জন্য চট্টগ্রাম সিটি কর্পোরেশন কর্তৃক একুশে সাহিত্য পুরস্কার সহ একাধিক পুরস্কার লাভ করেন। এছাড়াও পুষ্পকরথ সাহিত্য কাগজ সম্পাদনার জন্য তিনি কলিকাতা লিটল ম্যাগাজিন লাইব্রেরি ও গবেষণা কেন্দ্র কর্তৃক লিটল ম্যাগাজিন পুরস্কার পান।
জীবনী
থাম্ব|২০১৬ সালে [[বাংলা উইকিপিডিয়া'র অনুষ্ঠানে হাফিজ (মাঝে), সঙ্গে কবি ও দার্শনিক সবুজ তাপস এবং কূটনীতিক মুহাম্মদ নুরুল ইসলাম]]
হাফিজ রশিদ খান ১৯৬১ সালের ২৩ জুন বাংলাদেশর (তৎকালীন পূর্ব পাকিস্তান) চট্টগ্রাম জেলার বাঁশখালীতে জন্মগ্রহণ করেন। তার বাবা ছিলেন সরকারি কর্মকর্তা। চট্টগ্রাম শহরের সুলকবাহার এলাকায় তিনি বেড়ে ওঠেন। হাফিজ চট্টগ্রাম বিশ্ববিদ্যালয় থেকে স্নাতক ডিগ্রি অর্জন করেন। বর্তমানে তিনি চট্টগ্রামের দৈনিক সুপ্রভাত বাংলাদেশ পত্রিকায় কর্মরত আছেন।
সাহিত্যকর্ম
আশির দশকে হাফিজের লেখালেখির শুরু। ১৯৮২ সালের সেপ্টেম্বরে তার প্রথম কাব্য জোসনা কেমন ফুটেছে প্রকাশিত হয়। ১৯৮৩ সালে সুন্দরের দূর্গ নামে একটি চটিকাব্য প্রকাশিত হয়। একই বছর চোরাগুপ্তা ডুবোপাহাড় শিরোনামে কাব্যগ্রন্থ প্রকাশিত হয়। পরবর্তী বছর ১৯৮৪ সালের জানুয়ারিতে তিনি বিধ্বস্ত ক্যম্পাস শিরোনামে প্রেমের কবিতার ভাজপত্র প্রকাশ করেন। একই বছর প্রকাশিত হয় ফুলবাড়িয়ার নিহত পলাশগুলি। ১৯৮৫ সালে প্রকাশিত হয় দীর্ঘকবিতা সংকলন শোণিত প্রপাত।
লেখালেখির শুরুর দিকে তিনি কয়েকটি সাহিত্য পত্রিকা সম্পাদনায় যুক্ত ছিলেন। আশির দশকে সম্পাদনা করেছেন রেনেসাঁস, ধানের শীষে গান, বৃষ্টি ইত্যাদি পত্রিকা। ১৯৯১ সাল থেকে সমুজ্জল সবাতাস এবং ১৯৯৩ সাল থেকে পুস্পকরথ সম্পাদনা করছেন। কলিকাতা লিটল ম্যাগাজিন লাইব্রেরি ও গবেষণা কেন্দ্র থেকে পুষ্পকরথ সাহিত্য পত্রিকার জন্য তিনি লিটল ম্যাগাজিন পুরস্কার লাভ করেন।
প্রবন্ধ
থাম্ব|২০১৯ সালের [[অমর একুশে গ্রন্থমেলা|একুশে বইমেলায় সাক্ষাৎকার দিচ্ছেন হাফিজ]]
কিশোর সাহিত্য
থাম্ব|২০১৩ সালে চট্টগ্রাম ডিসি হিল হাফিজ
আনসু ফাতি
আনস্সুমানে "আনসু" ফাতি ভিয়েরা (Anssumane "Ansu" Fati Vieira) (জন্ম ৩১ অক্টোবর, ২০০২) হলেন একজন পেশাদার ফুটবলার, যিনি লেফট উইঙ্গার খেলোয়াড় হিসেবে স্প্যানিশ ক্লাব বার্সে‌‌লোনায় খেলেন। তার জন্ম গিনি-বিসাউ -এ হলেও তিনি তার খেলার মাধ্যমে স্পেনকে উপস্থাপন করেন।
প্রারম্ভিক ও ব্যক্তিগত জীবন
তাঁর জন্ম গিনি বিসাউ এ। তিনি সেভিয়ার হ্যারেরায় ছয় বছর বয়সে তার পরিবারের সাথে স্থানান্তরিত হয়। সে সময়ে তার বড় ভাই ব্রাইমা সেভিয়াতে যোগদান করেন। তাঁর আরেক ভাই মিগেলও একজন ফুটবলার।
তার পিতা বরি ফ‌াতি (Bori Fati) একজন গি‌নি বিসাউ -এর প্রাত্তন ফুটবলার ছি‌লেন। পর্তূগা‌লে স্থানান্তর হওয়ার পর তি‌নি নিম্নতর লিগগু‌লো‌তে কিছু দল গঠন ক‌রেন। তি‌নি সেখা‌নে আন্দালু‌সিয়ার অন্তর্ভুক্ত সে‌ভিয়ার নিক‌টে অব‌স্থিত কমু‌নিস্ট স্বর্গ হি‌সে‌বে স্ব-‌ঘে‌া‌ষিত ম‌া‌রিনা‌লেদা নামক এক‌টি শহর সম্প‌র্কে প‌ড়েন, যা সে সম‌য়ে অ‌ধিবাসী‌দের কাজ প্রদান কর‌ছিল। ম‌া‌রিনা‌লেদায় তা‌কে প্রথ‌মে রাস্তায় খাবা‌রের জন্য ‌ভিক্ষা কর‌তে হয়। তারপর তার মেয়‌র হুয়ান ম্যানুয়েল সানচেজ গর্ডিয়ো এর সা‌থে সাক্ষা‌তের পর তি‌নি একজ‌ন চাল‌কের চাক‌রি পান। তি‌নি তখন নিকটবর্তী শহর হ্যা‌রেরায় বস‌বাস শুরু ক‌রেন, যেখা‌নে আনসু তাঁর শৈশ‌বের সব‌চে‌য়ে বে‌শি সম‌য় অ‌তিক্রম ক‌রে‌ছেন। জন্ম গিনি-বিসাউ -এ হলেও ব‌রি ব‌লে‌ছেন, "‌তি‌নি একজন সে‌ভিয়ান"।
ক্লাব ক্যা‌রিয়ার
নিকটস্থ ক্লাব হে‌রেরার হ‌য়ে প্র‌তিনি‌ধিত্ব করার পর সে ১০ বছর বয়‌সে (২০১২ সা‌লে) বা‌র্সে‌লোনার লা মা‌সিয়া‌‌ -‌তে যোগদান কর‌েন, তার ভাইয়ের একই পদ‌ক্ষেপ গ্রহণের এক বছর পরেই।
২৪ শে জুলাই, ২০১৯ সা‌লে তি‌নি বা‌র্সে‌লোনার সা‌থে তাঁর প্রথম পেশাদার চু‌ক্তি‌ ক‌রেন, যার মেয়াদকাল ২০২২ সাল পর্যন্ত।
শীর্ষেন্দু মুখোপাধ্যায়
শীর্ষেন্দু মুখোপাধ্যায় (জন্ম: ২ নভেম্বর ১৯৩৫) একজন বিখ্যাত ভারতীয় বাঙালি সাহিত্যিক, যিনি শিশু ও প্রাপ্তবয়স্কদের জন্য গল্প ও উপ্যনাস লিখে থাকেন। ১৯৮৮ সালে তার মানবজমিন উপ্যনাসের জন্য সাহিত্য একডেমি পুরস্কার পেয়েছেন। ছোটদের জন্য লেখা উপ্যনাসের মধ্যে মনোজদের অদ্ভুত বাড়ি, গোসাঁই-বাগানের ভূত জনপ্রিয়।
জন্ম ও প্রাথমিক জীবন
শীর্ষেন্দু মুখোপাধ্যায় ১৯৩৫ খ্রিষ্টাব্দের ২রা নভেম্বর ব্রিটিশ ভারতের বেঙ্গল প্রেসিডেন্সির ময়মনসিংহে জন্মগ্রহণ করেন। ভারত বিভাজনের সময়ে তাঁর পরিবার কলকাতা চলে আসে। এই সময় রেলওয়েতে চাকুরিরত পিতার সঙ্গে তিনি আসাম, পূর্ববঙ্গ ও বিহারের বিভিন্ন স্থানে তার জীবন অতিবাহিত করেন। তিনি প্রথমে জলপাইগুড়ির ফনীন্দ্রদেব ইনস্টিটিউশনে অষ্টম শ্রেণী অব্দি পড়েন, তারপর তিনি কোচবিহারের ভিক্টোরিয়া কলেজ থেকে মাধ্যমিক শিক্ষা সম্পন্ন করেন। পরে কলকাতা বিশ্ববিদ্যালয় থেকে বাংলায় স্নাতকোত্তর ডিগ্রি লাভ করেন। শীর্ষেন্দু একজন বিদ্যালয়ের শিক্ষক হিসেবে তার কর্মজীবন শুরু করেন। বর্তমানে তিনি আনন্দবাজার পত্রিকা ও দেশ পত্রিকার সঙ্গে জড়িত।
গ্রন্থতালিকা
তার প্রথম গল্প জলতরঙ্গ শিরোনামে ১৯৫৯ খ্রিষ্টাব্দে দেশ পত্রিকায় প্রকাশিত হয়। সাত বছর পরে ঐ একই পত্রিকার পূজাবার্ষিকীতে ঘুণ পোকা নামক তার প্রথম উপন্যাস প্রকাশিত হয়। ছোটদের জন্য লেখা তার প্রথম উপন্যাস মনোজদের অদ্ভুত বাড়ি। শবর দাশগুপ্ত তার সৃষ্ট অন্যতম জনপ্রিয় চরিত্র।
চলচ্চিত্র
শীর্ষেন্দু মুখোপাধ্যায়ের বহু উপন্যাস চলচ্চিত্রায়িত হয়েছে। তার সৃষ্ট শবর চরিত্রটি নিয়ে তৈরি হয়েছে তিনটি রহস্য চলচ্চিত্র। এছাড়াও অদ্ভুতুড়ে সিরিজ অবলম্বনে বিভিন্ন সিনেমা তৈরি হয়েছে। তার কাহিনী অনুসারে বানানো চলচ্চিত্রগুলি হলঃ
পর্তুগীজ দুর্গ, সাহেবগঞ্জ
ভারত উপমহাদেশে সেই রাজা-বাদশাদের আমল থেকেই বিদেশী বণিকরা ব্যবসা বাণিজ্য করার জন্য আসতো। তারমধ্যে ব্রিটিশ, পর্তুগীজ ও আরব বণিকরা উল্লেখযোগ্য। তারা তাদের ব্যবসা বাণিজ্যের সুবিধার্থে এই ভারত উপমহাদেশে বিভিন্ন ধরনের দূর্গ নির্মাণ করত। তেমনি ফরিদগঞ্জ উপজেলার বর্তমান সাহেবগঞ্জ গ্রামে পর্তুগীজ বণিকরা একটি দুর্গ নির্মাণ করেছিল, যার নাম পর্তুগীজ দূর্গ। যা ইতিহাসের সাক্ষী হয়েও আজও দাড়িয়ে আছে।
ইতিহাস
পঞ্চাদশ শতকের সময় ফরিদগঞ্জ উপজেলাটি প্রায় সমুদ্রের কাছাকাছি হওয়ায় তখনকার বিদেশী বণিকরা ব্যবসা করার জন্য এই জায়গাটিকে বেশি পছন্দ করতেন। তেমনি পঞ্চাদশ শতকের সময় পর্তুগীজরা ব্যবসার জন্য ফরিদগঞ্জ উপজেলার এই সাহেবগঞ্জ গ্রামকে বেছে নিয়েছেন। এবং তাদের ব্যবসার সুবিধার্থে এখানে একটি দুর্গ নির্মাণ করেন। যার নাম পর্তুগীজ দুর্গ। তবে তারা এখানে এই দুর্গটি ব্যবসার উদ্দেশ্যে নির্মাণ করলেও এর পিছনে ছিল অন্য উদ্দেশ্য। পর্তুগীজরা মূলত ছিল জলদস্যু। তাই তারা তাদের এই জলদস্যুতার সুবিধার জন্যই এই দুর্গটি নির্মাণ করেন। আর এই দুর্গটি নির্মাণের মূল উদ্যোক্তা হলেন পর্তুগীজ সেনাপতি এন্টেনিও ডি সিলভা মেনজিস। তিনি ১৫৪০ থেকে ৪৬ এর মধ্যে এই পর্তুগীজ দুর্গটি নির্মাণ করেন।
দূর্গটির বিবরণ
ফরিদগঞ্জ উপজেলার সাহেবগঞ্জ গ্রামের এই পর্তুগীজ দুর্গটি ছিল বিশাল আকারের। এটি প্রায় দু'শত একর জমিতে নির্মাণ করা হয়েছিল। সেনাবাহিনীর পর্যবেক্ষণের জন্য একটি টাওয়ার বানানো হয়েছিল। এখানে হাতিশালা ও সুড়ঙ্গপথও তৈরি করা হয়েছিল।
বর্তমান অবস্থা
বর্তমানে এই পর্তুগীজ দুর্গটি লতা-পাতা ও জঙ্গলে জরাজীর্ণ হয়ে রয়েছে। অযত্ন এবং অবহেলার কারণে এটি এখন প্রায় ধ্বংসের মুখে।
ফিদান দোগান
ফিদান দোগান (১৭ই জানুয়ারি ১৯৮২ - ৯ই জানুয়ারি ২০১৩) ছিলেন একজন কুর্দি সক্রিয় কর্মী এবং কুর্দিস্তান ওয়ার্কার্স পার্টির সদস্য। তিনি প্যারিসের কুর্দি তথ্য কেন্দ্রে কাজ করেছিলেন এবং ফ্রান্সে অনুষ্ঠিত ব্রাসেলস ভিত্তিক কুর্দি ন্যাশনাল কংগ্রেসের প্রতিনিধিত্ব করেছিলেন। ২০১৩ সালের ৯ই জানুয়ারি কুর্দিস্তান তথ্যকেন্দ্র প্রাঙ্গণে কুর্দি কর্মী সাকিঁ জান্সিজ, ফিদান দোগান এবং লায়লা সয়লেমেজকে মাথায় গুলি করে হত্যা করা হয়। ফ্রান্সের তদন্তে অসংখ্য ইঙ্গিত পাওয়া গিয়েছিল যে সন্দেহভাজন হত্যাকারী ওমার গনি, যিনি অপরাধের কয়েক দিন পরে গ্রেপ্তার হয়েছিলেন, তিনি তুর্কি সিক্রেট সার্ভিসের (এমআইটি) পক্ষে কাজ করছিলেন।
প্রাথমিক জীবন ও শিক্ষা
দক্ষিণ তুরস্কের এলবিস্তানে জন্মগ্রহণ করে, অল্প বয়সেই দোগান ফ্রান্সে চলে গিয়েছিলেন। তিনি স্ত্রাসবুরে বড় হয়েছেন এবং সেখানেই নিজের বিশ্ববিদ্যালয়ের শিক্ষা সমাপ্ত করেছেন। তিনি কুর্দিস্তান ন্যাশনাল কংগ্রেসের সঙ্গে যুক্ত ছিলেন এবং একজন সক্রিয় নারী অধিকার কর্মী ছিলেন।
মৃত্যু
২০১৩ সালের ৯ই জানুয়ারি প্যারিসে তাঁকে হত্যা করা হয়। তাঁর সঙ্গেই সাকিঁ জান্সিজ এবং লায়লা সয়লেমেজকেও হত্যা করা হয়েছিল। ১৭ই জানুয়ারি দিয়ারবাকিরে হাজার হাজার কুর্দি এক অনুষ্ঠানে সমবেত হয়ে এই তিন মহিলাকে স্মরণ করেন। মৃত্যুর পর, তাঁর অন্ত্যেষ্টিক্রিয়া সম্পন্ন করেছিলেন একজন আলেভি দেদে। তাঁকে এলবিস্তান জেলার কাহরমানমারাস প্রদেশে তাঁর পরিবারের গ্রামে সমাধিস্থ করা হয়েছিল।
পরে
তাঁর মৃত্যুর পর বিভিন্ন ব্যক্তিত্বের শ্রদ্ধাঞ্জলি অর্পন থেকে বোঝা যায় যে তিনি রাজনৈতিক মহলে সুপরিচিত ছিলেন, সেইসাথে তিনি ছিলেন পিকেকে -এর অন্যতম প্রতিষ্ঠাতা আব্দুল্লাহ ওজালানের ঘনিষ্ঠ। ইউরোপীয় পার্লামেন্টের প্রেসিডেন্ট, মার্টিন শুলজ, স্বয়ং উপস্থিত থেকে তাঁর পরিবারের প্রতি সমবেদনা জানিয়েছিলেন। ইউরোপের পার্লামেন্টারি অ্যাসেম্বলি কাউন্সিলের তুরস্কের প্রতিবেদক, জোসেটে ডুরিউ, প্রদীপ্ত পরিভাষায় তাঁর প্রতি শ্রদ্ধা জানিয়েছিলেন।
ফ্রঁসোয়া ওলঁদের দেওয়া বিবৃতি যে তিনি প্যারিসে নিহত তিন নারীর একজনকে জানতেন (যার পরে তুর্কি প্রধানমন্ত্রী রেজেপ তাইয়িপ এরদোয়ান তীব্র প্রতিক্রিয়া ব্যক্ত করেছিলেন), তার থেকে ধারণা করা হয়েছিল যে দোগানও ফরাসি প্রেসিডেন্টের সঙ্গে নিয়মিত যোগাযোগে ছিলেন।
তাঁর মৃত্যুর পর, এই জল্পনা ছিল যে তিন মহিলার হত্যাকাণ্ডের ঘটনা আসলে তুর্কি কর্তৃপক্ষ এবং ওজালানের মধ্যে সম্প্রতি শুরু হওয়া শান্তি প্রক্রিয়াকে ব্যর্থ করার একটি প্রচেষ্টা।
প্যারিসে নিষিদ্ধ পিকেকে- এর অন্যতম সহকর্মী সহ তিনজন কুর্দি কর্মীকে ২০১৩ সালের জানুয়ারিতে হত্যার সন্দেহভাজন একজন ৩৪ বছর বয়সী তুর্কি ব্যক্তি ওমার গনি, প্যারিসের একটি হাসপাতালে বিচার শুরু হওয়ার কয়েকদিন আগে মারা যান।
কাপুর পরিবার
কাপুর পরিবার একটি বিশিষ্ট ভারতীয় পরিবার; যারা দীর্ঘ সময় ধরে ভারতীয় চলচ্চিত্রের ইতিহাসে অভিনয়, প্রযোজনা এবং পরিচালনা করে আসছেন।
পটভূমি
কাপুর পরিবার মূলতঃ ভারতীয় পাঞ্জাবি হিন্দু বংশোদ্ভুত একটি পরিবার।  পৃথ্বীরাজ কাপুর কর্তৃক পরিবারটি প্রথম চলচ্চিত্রে পেশাদার হিসেবে গঠন করেছিলেন। তিনি ১৯০৮ সালে ব্রিটিশ ভারতের পাঞ্জাব প্রদেশের সামুন্দরিতে জন্মগ্রহণ করেন।  তার পিতা বশেশ্বরনাথ কাপুর পেশোয়ার শহরে ভারতীয় ইম্পেরিয়াল পুলিশ অফিসার হিসেবে দায়িত্ব পালন করেছেন। পৃথ্বীরাজের প্রধান চরিত্রে ১৯২৯ খ্রিষ্টাব্দে সিনেমা গার্ল চলচ্চিত্রে প্রথম অভিনয় করেন।
মৈনাক
মৈনাক (मैनाक) বা মৈনাক পর্বত, হিমাবনের পুত্র, হিন্দু মহাকাব্য রামায়ণে উল্লেখিত একটি পর্বত। তিনি দেবী পার্বতীর ভাই। মৈনাক হনুমানের সহযোগী, তিনি লঙ্কায় যাত্রায় দেবতাকে সাহায্য করেছিলেন।
কিংবদন্তি
ব্রহ্মাণ্ডপুরাণ অনুসারে, প্রাচীন যুগে, পর্বতগুলির ডানা ছিল এবং তারা যেমন খুশি পৃথিবীর দিকে উঠত এবং নেমে আসত। জনগণের ভয়ে ইন্দ্র পাহাড়কে সারিবদ্ধ করে দাঁড় করিয়েছিলেন এবং তাদের ডানা কেটে ফেলেছিলেন। এই সময়ে, বায়ুর দেবতা, বায়ু, তার বন্ধু মৈনাককে নিয়ে যান এবং তাকে সমুদ্রে নিরাপত্তা দেন। ময়নাকা এবং মহাসাগর ঘনিষ্ঠ মিত্র হয়ে ওঠে। বায়ুর পুত্র হনুমান মৈনাকের বন্ধু ও ত্রাণকর্তা হয়েছিলেন। এই কারণে মৈনাক লঙ্কায় যাওয়ার পথে হনুমানের আশ্রয় দেন।
ক্লেরেন্স (টিভি সিরিজ)
thumb|প্রধান চরিত্রগুলি, বাম থেকে ডানে: সুমো, জেফ এবং ক্লেরেন্স|alt=
ক্লেরেন্স (Clarence) আমেরিকার একটি অ্যানিমেটেড টিভি ধারাবাহিক যা স্কাইলার পৃষ্ঠা, কার্টুন নেটওয়ার্কের জন্য নির্মাণ করেন। এটি ১৭ ফেব্রুয়ারি, ২০১৪ এ প্রথম প্রদর্শিত হয়।
প্রতিঘাত (১৯৮৭-এর চলচ্চিত্র)
প্রতিঘাত চন্দ্রশেখর নার্ভেকার পরিচালিত, সুজাতা মেহতা প্রধান চরিত্রে অভিনীত ১৯৮৭ সালের একটি হিন্দি নারীবাদী নাটক চলচ্চিত্র। এটি তত্তেমপুদি কৃষ্ণ পরিচালিত তেলুগু চলচ্চিত্র প্রতিঘটনা (১৯৮৬) এর পুনর্নির্মাণ ছিল, যার প্রধান চরিত্রে ছিলেন বিজয়াশান্তি।
নজরুল জয়ন্তী
নজরুল জয়ন্তী ২৪ মে পালিত বাঙালি কবি কাজী নজরুল ইসলামের জন্মদিন। নজরুল ও তার কাজের প্রতি শ্রদ্ধা জানাতে দিনটি বিভিন্ন বিদ্যালয়, কলেজ ও বিশ্ববিদ্যালয়ে উদ্‌যাপন করা হয়। বিশ্বব্যাপী বাঙালিরাও এই দিনটি উদ্‌যাপন করেন। নজরুলজয়ন্তী উপলক্ষে বিভিন্ন সামাজিক-সাংস্কৃতি সংগঠন, রাজনৈতিক দল ও বিভিন্ন শ্রেণীপেশার সংগঠন বিভিন্ন কর্মসূচি নেয়। এর মধ্যে রয়েছে সকালে কবির সমাধিতে পুষ্পস্তবক অর্পণ ও ফাতিহা পাঠ, শোভাযাত্রা, আলোচনা ও সাংস্কৃতিক অনুষ্ঠান।
মানারাতেইন মসজিদ
মানারাতেইন মসজিদ (আরবি: مسجد المنارتين) সৌদি আরবের মদিনায় অবস্থিত একটি মসজিদ। এই মসজিদটির নাম দেওয়া হয়েছে "দুটি টাওয়ার" কারণ এটি দুটি পাহাড়ের মাঝখানে অবস্থিত যা দুটি টাওয়ার হিসাবে ধারণা করা হয়েছিল। এটি গ্যাস স্টেশনটির পরে আম্বেরেয়ে মসজিদ এবং দুটি মসজিদের রিং লেনের মাঝখানে বাম দিকে মক্কার দিকে পুরানো প্রধান রাস্তা রয়েছে। প্রথমদিকে, এই মসজিদটি কেবলমাত্র পাথর দ্বারা নির্মিত হয়েছিল এবং অঞ্চলটিতে বিদ্যমান ঐতিহাসিক মূল্যটির গুরুত্ব দেখে ২০০৩ সালে রাজা ফাহাদ বিন আবদুল আজিজের শাসনকালে এটি পুনরুদ্ধার ও সম্প্রসারণ করা হয়েছিল।.
হরিনাথপুর ইউনিয়ন
হরিনাথপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ক্রিস্টোফার ফিশার (মল্লক্রীড়াবিদ)
ক্রিস্টোফার ফিশার (জন্ম ২ অক্টোবর ১৯৪৯) একজন অস্ট্রেলীয় মাঝারিপাল্লার দৌড়বিদ। তিনি ১৯৭২ গ্রীষ্মকালীন অলিম্পিকে পুরুষদের ১৫০০ মিটারে প্রতিদ্বন্দ্বিতা করেছিলেন। ফিশার ১৯৭০ সালের ব্রিটিশ কমনওয়েলথ গেমসে পুরুষদের ৮০০ মিটার এবং পুরুষদের ১৫০০ মিটারেও প্রতিদ্বন্দ্বিতা করেছিলেন।
তথ্যসূত্র
<references group="" responsive="1">
খুলনা নিউজপ্রিন্ট মিল
খুলনা নিউজপ্রিন্ট মিলস লিমিটেড বাংলাদেশ সরকারের মালিকানাধীন একটি নিউজপ্রিন্ট সংস্থা এবং কারখানা ছিল। এটি বাংলাদেশের বৃহত্তম নিউজপ্রিন্ট কারখানা ছিল।
ইতিহাস
খুলনা নিউজপ্রিন্ট মিলস লিমিটেড ১৯৫৯ সালে খুলনার খালিশপুর শিল্পাঞ্চলে প্রতিষ্ঠিত হয়। কারখানাটি ৮৭ একর জায়গায় জুড়ে ছিল যেখানে শ্রমিক ও অফিসারের জন্য আবাসন, বিদ্যালয়, মাদ্রাসা এবং একটি মসজিদ ছিল। খুলনা নিউজপ্রিন্ট বাংলাদেশের বৃহত্তম কাগজ কল কর্ণফুলী পেপার মিলের তুলনায় সস্তা মূল্যে কাগজপত্র সরবরাহ করত। এটি রফতানি ক্রেডিট বীমা কর্পোরেশন (যা পরে ১৯৬৯ সালে রফতানি উন্নয়ন কানাডায় পরিণত হয়) কর্তৃক কলম্বো পরিকল্পনার অধীনে অর্থায়ন পেয়েছিল। কারখানার সরঞ্জাম কানাডিয়ীয় জেনারেল ইলেক্ট্রনিক সরবরাহ করত। এই কাগজ কল হতে বছরে ৫০ হাজার মেট্রিক টন কাগজ উৎপাদিত হতো।
২০০২ সালের ৩০ নভেম্বর খুলনা নিউজপ্রিন্ট মিলস লিমিটেড কারখানাটি বন্ধ করে দেওয়া হয়। চুল্লি তেলের দাম বাড়ার কারণে এটি বন্ধ হয়ে যায়। ২০০২ থেকে ২০১২ সাল পর্যন্ত বাংলাদেশ সরকার কারখানার রক্ষণাবেক্ষণ ও বেতন প্রদানের জন্য ১০০ কোটি টাকা ব্যয় করেছিল। ২০০৫ সালে, কারখানাটির ১৩ একর বাংলাদেশ ক্ষুদ্র ও কুটির শিল্প কর্পোরেশনকে ইজারা দেওয়া হয়।
রেশমা গান্ধী
রেশমা গান্ধী (জন্ম ১৬ ডিসেম্বর ১৯৭৪ আহমেদনগর, মহারাষ্ট্র) একজন প্রাক্তন একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছিলেন। তিনি একজন ডানহাতি ব্যাটসম্যান এবং উইকেট কিপার।
খুলনা নিউজপ্রিন্ট মিল
ইতিহাস
২০১৫ সালে, বাংলাদেশ সরকার খুলনা নিউজপ্রিন্ট মিলস লিমিটেডের জায়গায় একটি পাওয়ার প্লান্ট এবং একটি নতুন কাগজ কল তৈরির পরিকল্পনা ঘোষণা করে। নর্থ ওয়েস্ট পাওয়ার জেনারেশন কোম্পানি লিমিটেডকে ৭৫০-৮০০ মেগাওয়াট উৎপাদন করার জন্য বিদ্যুৎ কেন্দ্র নির্মাণের কাজ দেওয়া হয়।
রেশমা গান্ধী
আন্তর্জাতিক ক্যারিয়ার
তিনি উইকেটরক্ষক হিসেবে দুটি ওয়ানডে খেলেছেন এবং অপরাজিত সেঞ্চুরিও করেছেন।
খুলনা নিউজপ্রিন্ট মিল
বাংলাদেশের স্বাধীনতা সংগ্রামে ভূমিকা
১৯৭১ সালে বাংলাদেশের স্বাধীনতা সংগ্রামের পূর্বে অসহযোগ আন্দোলনের অংশ হিসেবে ১লা মার্চ থেকে খুলনা নিউজপ্রিন্ট মিল তাদের কাগজ তৎকালীন পশ্চিম পাকিস্তানে পাঠানো বন্ধ করে দেয়। ফলে নিউজপ্রিন্টের অভাবে ডন পত্রিকা সহ সেখানকার বিভিন্ন সংবাদপত্রের কলেবর ব্যাপক হ্রাস পায়।
রেশমা গান্ধী
আন্তর্জাতিক ক্যারিয়ার
গান্ধী সেই পাঁচ নারী ক্রিকেটারের মধ্যে একজন যারা অভিষেক ম্যাচে শতরান করেছেন। এটা হয়েছিল আয়ারল্যান্ডের আয়ারল্যান্ড মহিলা ক্রিকেট দলের বিরুদ্ধে ১৯৯৯ সালে। তিনি মিতালি রাজের সাথে অবিচ্ছিন্ন ২৫৮ রানের পার্টনারশিপ করেছিলেন, যেখানে গান্ধী ১০৪ রান করেছিলেন এবং রাজ অপরাজিত ১১৪ রান করেছিলেন।
আরিফুল হক চৌধুরী
আরিফুল হক চৌধুরী (জন্ম ২৩ নভেম্বর ১৯৫৯) একজন বাংলাদেশ জাতীয়তাবাদী দলের রাজনীতিবিদ এবং সিলেট সিটি কর্পোরেশনের সাবেক মেয়র । ২০১৩ সালের ১৫ জুন মেয়র হিসাবে নির্বাচিত হওয়ার পূর্বে ২০০৩ সালে সিলেট সিটি কর্পোরেশনের কাউন্সিলর হিসাবে নির্বাচিত হয়ে ছিলেন।
প্রাথমিক জীবন
আরিফুল হকের জন্ম ১৯৫৯ সালের ২৩ নভেম্বর সিলেটের কুমারপাড়ায়। তার পিতা মোঃ শফিকুল হক চৌধুরী এবং মা আমিনা খাতুন।
রাজনৈতিক জীবন
আরিফুল হক তার রাজনৈতিক জীবন শুরু করেন বাংলাদেশ জাতীয়তাবাদী ছাত্রদল যেটি বাংলাদেশ জাতীয়তাবাদী দলের একটি অঙ্গপ্রতিষ্ঠান এর একজন সদস্য হিসাবে। বর্তমানে তিনি বাংলাদেশ জাতীয়তাবাদী দল(বিএনপি) এর কেন্দ্রীয় কমিটির সদস্য। তিনি সিলেট নগর বিএনপি এর প্রাক্তন সভাপতি এবং জেলা বিএনপি এর প্রাক্তন সম্পাদক। ২০০৩ সালে তিনি কাউন্সিলর হিসাবে নির্বাচিত হন। একইসঙ্গে তিনি সিটি কর্পোরেশনের নগর উন্নয়ন ও পরিকল্পনা কমিটির চেয়ারম্যান ছিলেন। তিনি দুই মেয়াদে মেয়রের দায়িত্ব পালন করেন।
নিউটনের ঘূর্ণায়মান কক্ষপথের উপপাদ্য
ডান|থাম্ব|250x250পিক্সেল| চিত্র ১: একটি আকর্ষণীয় বল F ( r ) নীল গ্রহটিকে সায়ান বৃত্তের উপর স্থানান্তরিত করে। সবুজ গ্রহটি তিনগুণ দ্রুত গতিতে চলে এবং এইভাবে একটি শক্তিশালী [[কেন্দ্রমুখী বল প্রয়োজন, যা একটি আকর্ষণীয় বিপরীত-ঘনক বল যোগ করে সরবরাহ করা হয়। লাল গ্রহটি স্থির; F ( r ) বল একটি বিকর্ষণকারী বিপরীত-ঘন বল দ্বারা ভারসাম্যপূর্ণ। এই অ্যানিমেশনের একটি জিআইএফ সংস্করণ এখানে পাওয়া যায়।]] ডান|থাম্ব|250x250পিক্সেল| চিত্র ২: সবুজ ও নীল গ্রহগুলির ব্যাসার্ধ r একই, তবে তাদের [[কৌণিক কম্পাঙ্ক|কৌণিক গতি k ফ্যাক্টর দ্বারা পৃথক। এই ধরনের কক্ষপথের উদাহরণ চিত্র ১ ও ৩-৫ এ দেখানো হয়েছে।]] চিরায়ত বলবিজ্ঞানে, নিউটনের ঘূর্ণায়মান কক্ষপথের উপপাদ্যটি একটি কণার কৌণিক গতিকে একটি ফ্যাক্টর কে (K) দ্বারা গুণ করার জন্য প্রয়োজনীয় কেন্দ্রীয় বলের ধরণকে চিহ্নিত করে তার বৃত্তীয় গতিকে প্রভাবিত না করে (চিত্র ১ ও ২)। নিউটন কক্ষপথের সামগ্রিক ঘূর্ণন বোঝার জন্য তার উপপাদ্য প্রয়োগ করেন ( অ্যাপসিডাল প্রিসেশন, চিত্র ৩) যা চাঁদ ও গ্রহের জন্য জন্য পরিলক্ষিত হয়। "বৃত্তীয় গতি" শব্দটি বলের কেন্দ্রের দিকে বা দূরের দিকের গতিকে বোঝায়, যেখানে কৌণিক গতি বৃত্তীয় গতির লম্ব।
আইজ্যাক নিউটন এই উপপাদ্যটি ১৬৮৭ খ্রিস্টাব্দে তার প্রথম প্রকাশিত ফিলোসফিয়া ন্যাচারালিস প্রিন্সিপিয়া ম্যাথামেটিকা -এর বই ১- এর প্রস্তাবনা ৪৩–৪৫ থেকে গ্রহণ করেন। প্রস্তাবনা ৪৩-এ, তিনি দেখিয়েছেন যে যোগ করা বল অবশ্যই একটি কেন্দ্রীয় বল হতে হবে, যার মাত্রা শুধুমাত্র কণা ও স্থানের (কেন্দ্র) মধ্যে স্থির একটি বিন্দুর মধ্যে দূরত্বের উপর নির্ভর করে। প্রস্তাবনা ৪৪-এ, তিনি বলের জন্য একটি সূত্র বের করেছিলেন, যা দেখায় যে এটি একটি বিপরীত-ঘন বল, যেটি r এর বিপরীত ঘনক হিসাবে পরিবর্তিত হয়। প্রস্তাবনা ৪৫-এ, নিউটন তার উপপাদ্যকে নির্বিচারে কেন্দ্রীয় শক্তিতে প্রসারিত করেছেন, এই অনুমান করে যে কণাটি প্রায় বৃত্তাকার কক্ষপথে চলে গেছে।
মনোগতিসঞ্চার
পরামনোবিজ্ঞানের আলোচনায় মনোগতিসঞ্চার (Psychokinesis) বা দূরগতিসঞ্চার (Telekinesis) বলতে কোনও দূরবর্তী বস্তুর উপর কোনও ভৌত উপায় ব্যতীত কেবল দূর থেকে সেটির উপর মনোযোগ নিবদ্ধ করে মানসিক ক্ষমতার সাহায্যে সেটির ভেতরে গতির সঞ্চার করা বা সেটির কোনও পরিবর্তন সাধন করার দাবীকৃত ঘটনাটিকে বোঝানো হয়।
নিউটনের ঘূর্ণায়মান কক্ষপথের উপপাদ্য
জ্যোতির্পদার্থবিজ্ঞানী সুব্রহ্মণ্যন চন্দ্রশেখর তার ১৯৯৫ খ্রিস্টাব্দের নিউটনের প্রিন্সিপিয়ার ভাষ্যে উল্লেখ করেছেন, এই উপপাদ্যটি প্রায় তিন শতাব্দীরও বেশি সময় ধরে অজানা ও অনুন্নত ছিল। ডোনাল্ড লিন্ডেন-বেল এবং সহযোগীদের দ্বারা উপপাদ্যটি ১৯৯৭ খ্রিস্টাব্দ থেকে অধ্যয়ন করা হচ্ছে। এর প্রথম সঠিক সম্প্রসারণটি ২০০০  খ্রিস্টাব্দে মহোমেদ ও ভাওদার কাজের মধ্যদিয়ে এসেছিল।
মনোগতিসঞ্চার
দাবী করা হয়েছে যে মনোগতিসঞ্চারের সাহায্যে বস্তুকে শূন্যে উঠিয়ে ভাসানো সম্ভব বা ধাতুর তৈরি বস্তুকে বাঁকানো সম্ভব। জাদু পরিবেশনের সময় প্রায়শই এ ধরনের বিভ্রম সৃষ্টি করা হয়। কিন্তু অনেক পরীক্ষা ও তদন্তের পরেও মনোগতিসঞ্চারের অস্তিত্বের সপক্ষে কোনও স্পষ্ট বৈজ্ঞানিক সাক্ষ্যপ্রমাণ তেমন নেই। কিছু কিছু পরীক্ষার গবেষকেরা ব্যাখ্যা দিয়েছেন যে দৈব ভৌত ব্যবস্থাসমূহের ঘটনাগুলির চেতনার খুব সামান্য প্রভাব থাকতে পারে; কিন্তু তাদের বিরোধীরা বলেছেন এগুলি প্রকাশনামূলক পক্ষপাত ও নিশ্চিতকরণ পক্ষপাতের ফল। তাই মনোগতিসঞ্চার সম্পর্কিত সিদ্ধান্তগুলি এখনও চূড়ান্ত নয়।
নিউটনের ঘূর্ণায়মান কক্ষপথের উপপাদ্য
ঐতিহাসিক প্রেক্ষাপট
বাম|থাম্ব|300x300পিক্সেল| পৃথিবী থেকে দেখা [[মঙ্গল গ্রহ|মঙ্গলের বিপরীতমুখী গতি।]] হাজার হাজার বছর ধরে জ্যোতির্বিজ্ঞানী বস্তুর গতি পদ্ধতিগতভাবে অধ্যয়ন করা হয়েছে। নক্ষত্রগুলিকে অভিন্নভাবে ঘুরতে দেখা গেছে, সর্বদা একে অপরের সঙ্গে একই আপেক্ষিক অবস্থান বজায় রাখে। যাইহোক, অন্যান্য বস্তুগুলি স্থির নক্ষত্রের পটভূমির বিপরীতে ঘুরে বেড়াতে দেখা গেছে; এই ধরনের অধিকাংশ বস্তুকে বিচরণকারী অর্থে ব্যবহৃত গ্রীক শব্দ "πλανήτοι" (planētoi) অনুজায়ী গ্রহ বলা হয়। যদিও তারা সাধারনত আকাশ জুড়ে একটি পথ ধরে একই দিকে অগ্রসর হয় (গ্রহন), স্বতন্ত্র গ্রহগুলি কখনও কখনও তাদের দিকটি সংক্ষিপ্তভাবে বিপরীতমুখী করার মধ্যমে বিপরীতমুখী গতি প্রদর্শন করে।
নিউটনের উদ্ভব
নিউটনের ব্যুৎপত্তি পাওয়া যায় তার প্রিন্সিপিয়ার সেকশন ৯-এ, বিশেষ করে প্রস্তাবনা ৪৩-৪৫-এ। তার এই প্রস্তাবনাগুলি মূলত জ্যামিতির উপর ভিত্তি করে উদ্ভূত হয়েছিল।
মনোগতিসঞ্চার
বিশ্বাস
মনোগতিসঞ্চার বৈজ্ঞানিকভাবে প্রমাণিত না হওয়া সত্ত্বেও অনেকে এটিতে বিশ্বাস করেন। ২০০৬ সালের সেপ্টেম্বর মাসে মানুষের বিভিন্ন ধর্ম এবং স্বভাবাতীত বিষয়গুলিতে বিশ্বাস সংক্রান্ত একটি জরিপে দেখা যায় যে মার্কিন যুক্তরাষ্ট্রের ২৮% পুরুষ এবং ৩১% নারী এসব বিষয়ে বিশ্বাস করে।
কল্পকাহিনীতে ব্যবহার
মনোগতিসঞ্চার বিভিন্ন ধরনের কল্পকাহিনী এবং বৈজ্ঞানিক কল্পকাহিনীতে ব্যবহার করা হয়। এটি কমিক বই, চলচ্চিত্র, টেলিভিশন অনুষ্ঠান, ইত্যাদিতেও ব্যবহার করা হয়ে থাকে।
নিউটনের ঘূর্ণায়মান কক্ষপথের উপপাদ্য
নিউটনের উদ্ভব
একটি নির্বিচার কেন্দ্রীয় বল F ১ (r ) এর অধীনে চলমান একটি কণা দিয়ে নিউটনের উদ্ভব শুরু হয়; এই বলের অধীনে এই কণার গতিকে কেন্দ্র থেকে এর ব্যাসার্ধ r ( t ) দ্বারা সময়ের ফাংশন হিসাবে বর্ণনা করা হয় এবং এছাড়াও এর কোণ θ 1 ( t )। একটি অসীম সময়ের মধ্যে, কণাটি একটি আনুমানিক সমকোণী ত্রিভুজ বের করে যার ক্ষেত্রফল হল
যেহেতু কণার উপর ক্রিয়াশীল বলটিকে একটি কেন্দ্রীয় শক্তি বলে ধরে নেওয়া হয়, তাই নিউটনের প্রস্তাবনা ২ অনুসারে কণাটি সমান সময়ে সমান কোণগুলিকে বের করে দেয়। অন্যভাবে প্রকাশ করে, এলাকা ঝাড়ু দেওয়ার হার স্থির
এই ধ্রুব ক্ষেত্রফলের বেগ নিম্নরূপে গণনা করা যেতে পারে। অপসূর ও অণুসূররে, আকর্ষণকারী কেন্দ্র থেকে নিকটতম ও সবচেয়ে দূরত্বের অবস্থান, বেগ ও ব্যাসার্ধ ভেক্টর লম্ব; অতএব, কণার ভর m প্রতি কৌণিক ভরবেগ L ১ ( h১ হিসাবে লেখা) এলাকাগুলিকে ঝাড়ু দেওয়ার হারের সাথে সম্পর্কিত হতে পারে
এখন একটি দ্বিতীয় কণা বিবেচনা করুন যার কক্ষপথ তার ব্যাসার্ধে অভিন্ন, কিন্তু যার কৌণিক তারতম্য একটি ধ্রুবক গুণিতক k দ্বারা গুণিত হয়
দ্বিতীয় কণার ক্ষেত্রফলের বেগ প্রথম কণার সমান ফ্যাক্টর k দ্বারা গুণিত হয়
সিঙ্গাপুরে পতিতাবৃত্তি
ইতিহাস
ঊনবিংশ শতাব্দীর শেষভাগে সিঙ্গাপুরের দ্রুত অর্থনৈতিক উন্নয়ন শহরের লিঙ্গ ভারসাম্যহীনতার সাথে মিলিত হয় (পুরুষ জনসংখ্যা মহিলাদের তুলনায় অনেক বেশি ছিল) ফলে পতিতাবৃত্তি একটি সমৃদ্ধ ব্যবসায় পরিণত হয় এবং পতিতালয় একটি সমৃদ্ধ শিল্পে পরিণত হয়।  পতিতারা ছিল প্রাথমিকভাবে চীনা এবং জাপানি, কারায়ুকি-সান হিসেবে আমদানি করা হয়েছিল।  এটি অনুমান করা হয় যে ১৮৭০-এর দশকের শেষের দিকে চীন থেকে সিঙ্গাপুরে আসা ৮০% নারী ও মেয়েকে পতিতাবৃত্তিতে বিক্রি করা হয়েছিল। মিডল রোড, সিঙ্গাপুরে জাপানি ছিটমহলের বিকাশ ১৮৯০-এর দশকের শেষের দিকে হাইলাম, মালাবার, মালয় এবং বুগিস স্ট্রিট বরাবর সিঙ্গাপুর নদীর পূর্বে পতিতালয় স্থাপনের সাথে যুক্ত ছিল। ১৯০৫ সালের মধ্যে সিঙ্গাপুরে কমপক্ষে ১০৯টি জাপানি পতিতালয় ছিল।
পতিতাবৃত্তিকে ঔপনিবেশিক কর্তৃপক্ষ একটি প্রয়োজনীয় মন্দ হিসেবে দেখেছিল তবে শহরে পতিতাবৃত্তির উপর নিষেধাজ্ঞা আরোপের জন্য বেশ কিছু পদক্ষেপ নেওয়া হয়েছিল। জোরপূর্বক পতিতাবৃত্তি রোধ করার প্রয়াসে পতিতা ও পতিতালয়ের নিবন্ধন বাধ্যতামূলক করা হয়েছিল, এবং অনিচ্ছাকৃতভাবে পতিতাবৃত্তিতে জড়িত কাউকে সাহায্য করার জন্য একটি কার্যালয় স্থাপন করা হয়েছিল। প্রথম বিশ্বযুদ্ধ শুরু হওয়ার অল্প সময়ের মধ্যেই ঔপনিবেশিক কর্তৃপক্ষ শ্বেতাঙ্গ নারীদের দ্বারা পতিতাবৃত্তি নিষিদ্ধ করে এবং ফলস্বরূপ সিঙ্গাপুরে শ্বেতাঙ্গ পতিতালয় (১৯১৪ সালে বিশটিরও বেশি) ১৯১৬ সালের  মধ্যে বন্ধ হয়ে যায়।
সিঙ্গাপুরে জাপানি দখলদারিত্বের সময় (১৯৪২-৪৫), জাপানি চাকরিজীবীদের ব্যবহারের জন্য পতিতালয় স্থাপন করা হয়েছিল। শহরে প্রায় বিশটি পতিতালয় ছিল, সাধারণত নির্জন চীনা প্রাসাদে রাখা হয়। ১৯৪৫ সালে জাপান আত্মসমর্পণের সময় পতিতাবৃত্তি বিকাশ লাভ করে।
১৯৫০-এর দশক থেকে ১৯৮০-এর দশকের গোড়ার দিকে বুগিস স্ট্রিট ট্রান্সভেসাইটদের দ্বারা সম্পাদিত প্রাপ্তবয়স্ক থিমযুক্ত শোগুলির জন্য বিখ্যাত ছিল এবং পতিতাদের দলও সেখানে খোলাখুলি অনুরোধ করত। পার্শ্ববর্তী জোহোর রোড ১৯৬০ এবং ১৯৭০-এর দশকে নিষিদ্ধ পল্লির অংশ ছিল, যেখানে হিজড়া পতিতারা দোকানঘর এবং গলিতে ব্যবসার জন্য অনুরোধ করত। ১৯৭০-এর দশকে এই এলাকায় পতিতাবৃত্তির দমন শুরু হয় এবং এই বাণিজ্য আশেপাশের এলাকায় যেমন জালান বেসারে ছড়িয়ে পড়ে। ১৯৮০-এর দশকের মাঝামাঝি পুরানো বুগিস স্ট্রিট ভেঙে ফেলা হয় এবং ১৯৯০-এর দশকের শেষের দিকে জোহোর রোডটি অদৃশ্য হয়ে যায়।
যৌন পাচার
সিঙ্গাপুর হল যৌন পাচারের শিকার অন্যান্য এশীয় দেশ থেকে আসা নারী ও মেয়েদের জন্য একটি গন্তব্য দেশ এবং যৌন পাচারের শিকার সিঙ্গাপুরের নারী ও শিশুদের জন্য একটি উৎস দেশ। সিঙ্গাপুরের মোট শ্রমশক্তির এক-চতুর্থাংশেরও বেশি ৯৬৫,০০০ বিদেশী শ্রম অনুমতি প্রাপ্তদের মধ্যে কিছু পাচারের ঝুঁকিতে রয়েছে; অধিকাংশ শিকার স্বেচ্ছায় অভিবাসিত। পাচারকারীরা ভুক্তভোগীদের তাদের বেতন বেআইনিভাবে আটকে রাখে, বেতন ছাড়াই জোরপূর্বক প্রত্যাবাসনের হুমকি, চলাচলে বিধিনিষেধ এবং শারীরিক ও যৌন নির্যাতনের মাধ্যমে যৌন শোষণে বাধ্য করে। বিদেশী মহিলারা কখনও কখনও পতিতাবৃত্তিতে লিপ্ত হওয়ার অভিপ্রায়ে সিঙ্গাপুরে আসে, কিন্তু গুরুতর ক্ষতি বা অন্য ধরনের জবরদস্তির হুমকিতে তারা যৌন পাচারের শিকার হয়৷
মার্কিন যুক্তরাষ্ট্রের স্টেট ডিপার্টমেন্ট অফ স্টেট অফিস টু মনিটর অ্যান্ড কমব্যাট ট্রাফিকিং ইন পার্সন সিঙ্গাপুরকে 'টায়ার ২' দেশ হিসেবে স্থান দিয়েছে।
ধানখালী ইউনিয়ন
ধানখালী বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।
আয়তন
ধানখালী ইউনিয়নের আয়তন ৯,৯৪৮ একর।
প্রশাসনিক কাঠামো
ধানখালী ইউনিয়ন কলাপাড়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম কলাপাড়া থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ধানখালী ইউনিয়নের মোট জনসংখ্যা ২৬,০৭৩ জন। এর মধ্যে পুরুষ ১৩,০২৫ জন এবং মহিলা ১৩,০৪৮ জন। মোট পরিবার ৫,৮৫৯টি।
ওরিয়েন্টাল ফ্রিল
ওরিএন্টাল ফ্রিল হল অভিনব কবুতর-এর একটি জাত যা বহু বছর ধরে নির্বাচিত প্রজননের মাধ্যমে বিকাশ লাভ করেছে। এ কবুতর বর্তমান সময়ে বাংলাদেশেও বেশ জনপ্রিয়। এর পালন শখের বসে করা শুরু হলেও এখন বাণিজ্যিকভাবে পালন করা হচ্ছে।রং এর ভিত্তিতে এদের বিভিন্ন ভাগে ভাগ করা হয়েছে। তবে ব্লোনডিনেট (Blondinette) ও স্যেটিনেট (Sattinette) হলো সবচেয়ে পরিচিত ।
বিস্তার
১৮৬৪ সালে এইচ পি ক্যরিডিয়া এ প্রজাতিকে ইজমির থেকে যুুুুক্তরাষ্ট্রে নিয়ে যান ।১৮৭৯ সালে ন্যাশনাল কলম্বিয়ান সোসাইটিতে প্রদর্শন করা হয়। এর মাধ্যমে জনসাধারণের সাথে ওরিএন্টাল ফ্রিল এর পরিচয় ঘটানো হয়। বর্তমানে সারা বিশ্ব বেশ জনপ্রিয় এ প্রজাতির কবুতর।
পরিচিতি
তুরস্কে এ কবুতর হুনকারি নামে পরিচিত। হুনকারি অর্থ দাঁড়ায় "সুলতানদের পাখি"। তবে এর আরও বেশ কিছু নাম আছে। যেমনঃ" ওল্ড ফ্যাশন ওরিএন্টাল ফ্রিল,ক্লাসিক ওরিএন্টাল ফ্রিল। তুরস্কে হুনকারি তবে সারা বিশ্বে ওরিএন্টাল ফ্রিল নামেই সবচেয়ে বেশি পরিচিত।
গঠন
এ কবুতরের ঠোঁট এদের আকর্ষণীয় করে তুলেছ। ঠোঁটের রং হালকা গোলাপি। যদিও ঠোঁট ছোট,অপুষ্ট । বুকে ও মাথায় সুন্দর ঝুঁটি রয়েছে । উচ্চতা প্রায় ৩৩ সে.মি.। পূর্ণবয়স্ক শরীরের ওজন ৩১০-৩৪০ গ্রাম পর্যন্ত হয় । পায়ে মাফস আছ। এদের পালকের সাদা দাগ গুলোকে বলা হয়"দা সীল অফ সুলতান "অর্থাৎ সুলতানের সীলমোহর ।লেজ সংক্ষিপ্ত থেকে দীর্ঘ, বন্ধ এবং অনুভূমিক ।পাঞ্জা  মাঝারি দৈর্ঘ্যের।স্তন বড় এবং গোলাকার।চোখ  বড়, উজ্জ্বল, বৃত্তাকার এবং পূর্ণ,তবে আইরিস অন্ধকার ।
বিশেষ উল্লেখ্য
এ কবুতর পোষ্য হিসেবে ইতিমধ্যে জনপ্রিয়তা লাভ করেছে। ভালো উড়তেও পারে এ কবুতর। এর রঙেও বৈচিত্র্য রয়েছে। নিজের অঞ্চল থেকে এ প্রজাতির কবুতর সারা বিশ্বে ছড়িয়েছে। তার সাথে হয়ে উঠেছে জনপ্রিয়।প্রদর্শনীর জন্য উপযুক্ত।
বুরকা এভেঞ্জার
বোরকা অ্যাভেঞ্জার হল একটি একাধিক পুরস্কার বিজয়ী একটি পাকিস্তানি টেলিভিশন সিরিজ। সিরিজটির ধারণা, পরিকল্পনা ও পরিচালনা করেছেন পাকিস্তানের খ্যাতিমান রক গায়ক ও সমাজকর্মী আরন হারন রশিদ ওরফে হারুন। সিরিজটি প্রস্তুত করেছে ইসলামাবাদের ইউনিকর্ন ব্ল্যাক স্টুডিওজ এবং বর্তমানে এটি জিও নেটওয়ার্ক টিভির চ্যানেল জিও তেজ এ সম্প্রচারিত হচ্ছে। সিরিজটির প্রধান চরিত্র জিয়া যিনি একদিকে একজন উদ্যমী স্কুল শিক্ষিকা, অন্যদিকে অন্তরালে একজন বোরখা পরিহিতা অতিমানবী বা সুপারহিরোঈন। জিয়া তখত কাবাড্ডি নামক এক বিশেষ মার্শাল আর্টে পারদর্শী। এই কারাতে কৌশলের সাহায্যে এবং বই ও কলমের মাধ্যমে তিনি অপরাধীদের বিরুদ্ধে লড়াই করে। পিবডি এওয়ার্ডের ভাষ্যমতে, চটপটে রঙ্গীন ও উদ্যমী এই পাকিস্তানি টেলিভিশন প্রোগ্রামটি এমন এক সুপারহিরোঈন বা অতিমানবীকে নিয়ে নির্মিত, যে নারীর ক্ষমতায়নের ক্ষেত্রে একটি স্পষ্ট বার্তা প্রদান করে এবং যার একটি পূর্ণ প্রজন্মকে প্রভাবিত করার আদর্শ বৈশিষ্ট রয়েছে। উর্দু ভাষার এই কার্টুনটি ২০১৩ সালের ১৮ই জুলাই প্রচারিত হয়।
পালং নদী
পালং নদী বাংলাদেশের দক্ষিণ-পশ্চিমাঞ্চলের শরীয়তপুর ও  মাদারীপুর জেলার একটি নদী।  নদীটির দৈর্ঘ্য ৪০ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পালং নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৪।
প্রবাহ
পালং নদীটি শরীয়তপুর জেলার জাজিরা উপজেলার জয়নগর ইউনিয়ন এলাকায় প্রবহমান আড়িয়াল খাঁ নদ হতে উৎপত্তি লাভ করেছে। অতঃপর এই নদীর জলধারা মাদারীপুর জেলার মাদারীপুর সদর উপজেলার জয়নগর ইউনিয়ন পর্যন্ত প্রবাহিত হয়ে আড়িয়াল খাঁ নদীতে নিপতিত হয়েছে। নদীটি বর্তমানে অনেকটা শুকিয়ে গেছে। নদীটির সীমিত পরিসর জোয়ার ভাটার প্রভাবে প্রভাবিত।
শ্রীলঙ্কার গৃহযুদ্ধে ভারতীয় হস্তক্ষেপ
শ্রীলঙ্কার গৃহযুদ্ধে ভারতীয় হস্তক্ষেপ বলতে শ্রীলঙ্কায় চলমান গৃহযুদ্ধ বন্ধ করার উদ্দেশ্যে ১৯৮৭ সাল থেকে ১৯৯০ সাল পর্যন্ত ভারতীয় শান্তিরক্ষী বাহিনীকে শ্রীলঙ্কায় মোতায়েনকে বুঝানো হয়। ১৯৮৭ সালে ভারত ও শ্রীলঙ্কার মধ্যে সম্পাদিত ভারতীয়-শ্রীলঙ্কান চুক্তি অনুসারে এসময় ভারত শ্রীলঙ্কার তামিল জাতীয়তাবাদী বিদ্রোহী দলগুলোকে, বিশেষত এলটিটিইকে, নিরস্ত্র করার প্রচেষ্টা চালায়।
৫০০ ইউরো নোট
পাঁচশ ইউরোর নোটটি (প্রতীক: € ৫০০) ইউরো ব্যাংকনোটের সর্বোচ্চ মূল্যের একটি নোট যা ২০০২ সালে ইউরোর (এর নগদ রূপে) প্রচালন থেকে ব্যবহার করা হয়ে হচ্ছে। ২৫টি দেশ তাদের মুদ্রা হিসেবে ব্যবহার করে যাচ্ছে। ২০২৩ সাল অনুযায়ী যার জনসংখ্যার ৩৪৪ মিলিয়নের বেশি।
শ্রীলঙ্কার গৃহযুদ্ধে ভারতীয় হস্তক্ষেপ
ভারতীয় সরকারের প্রকৃত উদ্দেশ্য ছিল যে, ভারতীয় শান্তিরক্ষীরা শ্রীলঙ্কায় বড় ধরনের কোনো সামরিক অভিযান চালাবে না। কিন্তু মোতায়েন হওয়ার কয়েক মাস পরে তারা এলটিটিই যোদ্ধাদের সঙ্গে অনেকগুলো খণ্ডযুদ্ধে লিপ্ত হয়। ১৯৮৯ সালে শ্রীলঙ্কা থেকে ভারতীয় সৈন্য প্রত্যাহার আরম্ভ হয় এবং ১৯৯০ সালের মধ্যে সর্বশেষ ভারতীয় সৈন্যদলের শ্রীলঙ্কা ত্যাগের মধ্য দিয়ে এই যুদ্ধের অবসান ঘটে, যদিও শ্রীলঙ্কার গৃহযুদ্ধ পুরোদমে চলতে থাকে।
৫০০ ইউরো নোট
পাঁচশ ইউরোর ব্যাংকনোটে বিভিন্ন যেমন, জলছাপ, অদৃশ্য কালি, হলোগ্রাম এবং ক্ষুদ্রছাপা যা নোটের নির্ভেজালত্ব প্রমাণসহ জটিল নিরাপত্তা বৈশিষ্ট্য রয়েছে। জুলাই ২০২২ সালে, ইউরোজোনে পাঁচশ ইউরোর প্রায় ৩৫০ মিলিয়ন ব্যাংকনোট বাজারে রয়েছে (যা ২০১৫ সালের সেপ্টেম্বরে প্রায় ৬১৪ মিলিয়ন ছিল)। ২০১৯ সালের ২৭ এপ্রিল থেকে, ইউরো অঞ্চলে কেন্দ্রীয় ব্যাংকগুলি আর ৫০০ ইউরোর ব্যাংকনোট জারি করেনি, তবে আইনি দরপত্র হিসাবে অব্যাহত রয়েছে এবং অর্থপ্রদানের উপায় হিসাবে ব্যবহার করা যেতে পারে। এটি বিশ্বের সর্বোচ্চ মূল্যের ব্যাংকনোটগুলির মধ্যে একটি।
শ্রীলঙ্কার গৃহযুদ্ধে ভারতীয় হস্তক্ষেপ
পটভূমি
১৯৭০-এর দশকে এলটিটিই এবং অন্যান্য শ্রীলঙ্কান তামিল সশস্ত্র দলগুলো শুদ্ধ তামিল আন্দোলন (পেরুঞ্চিথিরানারের নেতৃত্বাধীন), দ্রাভিদার কাঝাগাম (কৃষ্ণস্বামী ভীরামানির নেতৃত্বাধীন) এবং কামরাজ কংগ্রেস (নেদুমারানের নেতৃত্বাধীন) প্রভৃতি দক্ষিণ ভারতীয় দলের সঙ্গে ঘনিষ্ঠ সম্পর্কে স্থাপন করে । এই তামিল দলগুলো শ্রীলঙ্কার অভ্যন্তরে একটি তামিল রাষ্ট্র প্রতিষ্ঠার জন্য শ্রীলঙ্কান তামিলদের দাবির প্রতি পূর্ণ সমর্থন জানায়। এজন্য এলটিটিই তামিলনাড়ুর মুখ্যমন্ত্রী মারুদুর গোপালান রামচন্দ্রন এবং মুথুবেল করুণানিধির সঙ্গে ঘনিষ্ঠ সম্পর্ক গড়ে তোলে।
শ্রীলঙ্কা জোট নিরপেক্ষ আন্দোলনের প্রথম পর্যায়ে সংগঠনটির একটি গুরুত্বপূর্ণ সদস্য ছিল, কিন্তু ১৯৭৭ সালের নির্বাচনে বিপুল ভোটে জুলিয়াস রিচার্ড জয়াবর্ধনের জয়লাভের পর শ্রীলঙ্কান সরকারের নীতি পশ্চিমাপন্থী হয়ে ওঠে। তিনি শ্রীলঙ্কায় একটি নতুন সংবিধান এবং মুক্তবাজার অর্থনীতির প্রচলন করেন। শ্রীলঙ্কা উদার মুক্তবাজার অর্থনীতি গ্রহণকারী প্রথম দক্ষিণ এশীয় দেশ ।
৫০০ ইউরো নোট
ইতিহাস
ইউরো ১লা জানুয়ারি, ১৯৯৯ সালে ইউরোপের ৩০০ মিলিয়নের বেশি মানুষের মুদ্রা হিসেবে প্রতিষ্ঠিত করা হয়। প্রথম তিন বছর ইউরো অস্তিত্ব একটি অদৃশ্য মুদ্রার হিসেবে ছিল, যা শুধুমাত্র হিসাববিদ্যা ব্যবহৃত। ১লা জানুয়ারি, ২০০২ সালে ইউরোজোনের ১২টি দেশের জাতীয় ব্যাংকনোট ও কয়েন যেমন, আইরিশ পাউন্ড, ডয়চে মার্ক এবং ইতালীয় লিরা একটি নির্দিষ্ট রূপান্তর রেটে প্রতিস্থাপন করে ইউরো চালু হয়।
শ্রীলঙ্কার গৃহযুদ্ধে ভারতীয় হস্তক্ষেপ
পটভূমি
তদুপরি রাষ্ট্রপতি জয়াবর্ধনের ভারতীয় প্রধানমন্ত্রী ইন্দিরা গান্ধীর সম্পর্ক ভালো ছিল না, যেমনটি ছিল তার পিতা জওহরলাল নেহেরুর সঙ্গে । এজন্য কৃষ্ণ জুলাই জাতিগত দাঙ্গার পর ভারতীয় সরকার উত্তর শীলঙ্কার বিদ্রোহী দলগুলোকে সমর্থন করার সিদ্ধান্ত নেয়। ১৯৮৩ সালের মাঝামাঝি থেকে ইন্দিরা গান্ধীর নির্দেশে ভারতীয় গোয়েন্দা সংস্থা র বেশ কয়েকটি তামিল বিদ্রোহী দলকে আর্থিক ও সামরিক সহায়তা প্রদান করতে আরম্ভ করে এবং প্রশিক্ষণ প্রদান করে ।
৫০০ ইউরো নোট
ইতিহাস
আজ, পাঁচশ ইউরোর নোট ৩৩৮ মিলিয়নের বেশি ইউরোপীয়রা দৈনন্দিন ব্যবহৃত করে। বর্তমান ইউরোপীয় ইউনিয়নের ২৮টি রাষ্ট্রের সদস্যের মধ্যে ২৩টি রাষ্ট্রের সদস্য (২২টি রাষ্ট্রের সদস্য বৈধভাবে গ্রহণ করেছে) ইউরো ব্যাংকনোট ও কয়েন তাদের জাতীয় মুদ্রা হিসেবে ব্যবহার করছে।
শ্রীলঙ্কার গৃহযুদ্ধে ভারতীয় হস্তক্ষেপ
অপারেশন পুমালাই
১৯৮০-এর দশকের শেষদিকে ভারত আরো সক্রিয়ভাবে শ্রীলঙ্কায় জড়িত হয়ে পড়ে এবং ১৯৮৭ সালের ৫ জুন ভারতীয় বিমানবাহিনী শ্রীলঙ্কান সৈন্যদের দ্বারা অবরুদ্ধ জাফনায় খাদ্যসামগ্রী সরবরাহ করে। যখন শ্রীলঙ্কান সরকারের দাবি অনুসারে তারা এলটিটিইকে পরাজিত করার দ্বারপ্রান্তে ছিল, তখন ভারত বিদ্রোহীদের প্রত্যক্ষ সমর্থন জানিয়ে এলটিটিই-নিয়ন্ত্রিত অঞ্চলে প্যারাশুটের মাধ্যমে ২৫ টন খাদ্য ও ওষুধপত্র সরবরাহ করে । শ্রীলঙ্কান সরকারের মতে, ভারত এসময় তামিল বিদ্রোহীদের কেবল খাদ্য ও ওষুধপত্রই নয়, বরং অস্ত্রশস্ত্রও সরবরাহ করে । এরপর ভারত ও শ্রীলঙ্কার মধ্যে আলোচনা হয় এবং ১৯৮৭ সালের ২৯ জুলাই ভারতীয় প্রধানমন্ত্রী রাজীব গান্ধী এবং শ্রীলঙ্কান রাষ্ট্রপতি জুলিয়াস রিচার্ড জয়াবর্ধনে ভারত–শ্রীলঙ্কা শান্তি চুক্তিতে স্বাক্ষর করেন। এই চুক্তি অনুসারে শ্রীলঙ্কান সরকার শ্রীলঙ্কার প্রদেশগুলোর ক্ষমতা বৃদ্ধি, গণভোটের মাধ্যমে দেশটির উত্তরাঞ্চলীয় ও পূর্বাঞ্চলীয় প্রদেশগুলোকে সংযুক্ত করে একটি একক প্রদেশে রূপান্তর এবং তামিল ভাষাকে রাষ্ট্রীয় ভাষার মর্যাদা প্রদান প্রভৃতিসহ শ্রীলঙ্কান বিদ্রোহীদের বেশ কয়েকটি দাবি মেনে নেয়। বিনিময়ে ভারত উত্তর ও পূর্ব শ্রীলঙ্কায় শৃঙ্খলা প্রতিষ্ঠার উদ্দেশ্যে ভারতীয় সৈন্য মোতায়েন এবং তামিল বিদ্রোহীদের সহায়তাদান বন্ধ করতে রাজি হয়। এলটিটিই-সহ অন্যান্য তামিল বিদ্রোহী দলগুলো প্রথমে অনিচ্ছুক হলেও পরে ভারতীয় শান্তিরক্ষীদের কাছে অস্ত্রসমর্পণ করতে রাজি হয় এবং ভারতীয় শান্তিরক্ষীরা প্রাথমিকভাবে একটি যুদ্ধবিরতি ও সশস্ত্র দলগুলোর আংশিক নিরস্ত্রীকরণ তত্ত্বাবধান করে।
৫০০ ইউরো নোট
ইতিহাস
১লা জানুয়ারি, ২০০৭ সালে স্লোভেনিয়া, ১লা জানুয়ারি, ২০০৮ সালে সাইপ্রাস এবং মাল্টা, ১লা জানুয়ারি, ২০০৯ সালে স্লোভাকিয়া, ২০১১ সালে ইস্তোনিয়া, ১লা জানুয়ারি, ২০১৪ সালে লাটভিয়া এবং ১লা জানুয়ারি, ২০১৫ সালে লিথুয়ানিয়া ইউরোতে যোগদান করে।